Kateryna Justxenko

Kateryna Mykhailivna Justxenko (), jaiotzez Katherine Claire Chumachenko, (Chicago, 1961eko irailaren 1a) ukrainar ekonomialaria da, eta Ukrainako lehen dama izan zen, 2005etik 2010era, Viktor Justxenko presidentearekin ezkonduta.

 Bizitza 
1961eko irailaren 1an jaio zen Chicagon, Mykhailo eta Sofia Chumachenkoren familian. Ahizpa bat du, Lydia-Marie Chumachenko Moll. Jaiotzean Kateryna Klava izena jarri nahi izan zioten, 1933an Holodomorren hil ziren aitaren bi arreben omenez, baina ospitalean Katherine Claire bezala erregistratu zuten.

1982an ekonomian lizentziatu zen Georgetown Unibertsitatean, eta 1986an masterra egin zuen Chicagoko Uniertsitateko Negozio Eskolan. Etxe Zuriko Harreman Publikoko Bulegoan lan egin zuen Ronald Reaganen administrazioan. 

1993an Kieveko KPMG enpresan hasi zen lanean. 1993an, Viktor Justxenko Ukrainako Banku Nazionaleko burua ezagutu zuen eta 1998ko urtarrilean harekin ezkondu zen. Hiru seme-alaba dituzte, Sofia, Khrystyna eta Taras. 

2005ean Ukrainako herritartasuna lortu eta 2007an Ameriketako Estatu Batuetako herritartasuna baztertu zuen. 

 Sariak 

 2005eko urria: Ostroheko Akademiaren Vasyl-Kostiantyn Ostrozky printzearen domina
 2005eko urria: Chicagoko Unibertsitateko Negozio Eskolako saria
 2005eko azaroa: Urrezko Piramidea UNESCOren Sari Berezia
 2006ko apirila: Txernobylgo Haurren Fundazioaren sari berezia
 2008: Suediako Izar Polarraren Ordenako Gurutze Handia
 2008ko ekainaren 19a: Letoniako Hiru Izarren Ordena (1. mailakoa)
 2008ko azaroaren 20a: Truman-Reagan Askatasunaren Domina (Holodomorreri eta komunismoaren beste krimenei buruzko informazioa zabaltzeagatik)
 2009ko ekainaren 29a: Pro Ecclesia et Pontifice gurutzea

 Erreferentziak 

 Kanpo estekak 

Kategoria:Chicagotarrak
Kategoria:Ukraniar estatubatuarrak
Kategoria:Emigranteak
Kategoria:Ukrainako ekonomialariak
Kategoria:Ameriketako Estatu Batuetako ekonomialariak
Kategoria:Emakume ekonomialariak
Kategoria:Ukrainako lehen damak
Kategoria:Ukrainako ekialdeko ortodoxoak